Gren Tartu

Gren Tartu AS (endine AS Fortum Tartu) on Tartus tegutsev valdusettevõte, mille hallata on soojusenergia tootmine ning soojus- ja elektrienergia vahendamine, ostmine ja müük ning kohalike kütuste tootmine ja varumine.

Valdusettevõtte tütarettevõtted on võrguettevõtja ja klienditeenindaja AS Tartu Keskkatlamaja, soojus-, jahutus- ja elektrienergia tootja AS Anne Soojus ning kohaliku kütuse tootja ja varuja AS Tartu Jõujaam.Üldinformatsioon (vaadatud 02.11.2018)

Valdusettevõttes töötab 8 inimest, kes osutavad tütarettevõtetele juhtimisteenuseid näiteks üldjuhtimise, raamatupidamise, ökonoomika ja kaadriarvestuse alal. Kontsernis töötas aga 2018. aasta lõpu seisuga 73 töötajat.

Greni Eesti äride juht on Margo Külaots,Tegevjuhtkond gren.com (vaadatud 3. septembril 2024) kes oli 2009. aastast ka AS Fortum Tartu juhatuse esimees ja oli ettevõttes töötanud alates selle loomisest 2000. aastal.Tartu linnalt tunnustusavalduse saanud isikud : Margo Külaots tartu.eu Enne teda oli juhatuse esimees Mati Meos.Intervjuu Mati Meosega Tartu Teaduspark (lehekülg veebiarhiivis)

 Ajalugu 
Eesmärgiga osaleda Tartu kaugküttesüsteemi ettevõtete aktsiate müügi enampakkumisel asutas 7. veebruaril 2000 Kotkan Energia Oy-le kuuluv AS Kotka Energy Holding ettevõte AS Tartu Energia (praeguse nimega AS Fortum Tartu). Pärast seda müüdi 20% ettevõtte osalusest Tartu soojusmajanduse arengus eestvedavat rolli omavale AS-ile Giga.

29. septembril 2000 sõlmis AS Kotka Energy Holding lepingu Tartu linnaga AS-i Tartu Keskkatlamaja aktsiate ostuks, millega kaasnes AS-i Tartu Jõujaam ja AS-i Anne Soojus aktsiate müük vastloodud valdusettevõttele. Ettevõte käis Tartu linnale kuulunud aktsiapaki eest välja 230 miljonit krooni (14,7 miljonit eurot)."Tartu soojamajanduse investoreid hoidis eemale kõrge hind" Ärileht (Delfi), 26. juuli 2000"Soome Kotka Energy sai Tartu soojamajanduse omanikuks" Ärileht (Delfi), 21. september 2000

24. aprillil 2003 müüs Kotka Energy Holding enda osaluse Soome suurima energeetikaettevõtte Fortum tütarettevõttele Fortum Power and Heat Oy. Selle tulemusena kuulub AS Fortum Tartu aktsiatest 60% Fortum Power and Heat Oy-le ja 40% AS-le Giga.

Ärinimi AS Fortum Tartu eksisteerib registrikandes alates 22. jaanuarist 2004.

Juunis 2020 sõlmis Fortum lepingu AS Giga 40-protsendilise osaluse soetamiseks."Eesti äri müüa plaaninud Fortum ostab Tartu soojafirmas Veeberite osaluse" ERR, 9. juuni 2020 Juuli algul andis Konkurentsiamet tehinguks loa."Fortum sai Tartu soojaäri ülevõtmiseks rohelise tule" Postimees, 6. juuli 2020

Juulis 2021 sõlmis Fortum müügitehingu investeerimisfondiga Partners Group ning seose omanikuvahetusega muutus AS Fortum Tartu Gren Tartu AS-iks.

 Tunnustus 
 2011 – mitmekülgselt konkurentsivõimeline ettevõte
 2017 – Fortum Tartu kaugjahutus võitis auhinna "Aasta Energiategu 2017""Aasta energiateo auhindadest tuli kolm Tartusse" Tartu Postimees, 2. oktoober 2017
 2017 – Fortum Tartut tunnustati Global District Energy Climate Awards 2017 galal spetsiaalse autasuga jätkusuutliku ning tõhusa kaugkütte ja -jahutuse arendamise eest TartusFortum Tartu pälvis rahvusvahelise tunnustuse toostusuudised.ee, 27. oktoober 2017Tartu DHC System Global District Energy Climate Awards
 2018 – Fortum Tartu kaugküttesüsteem sai Tõhusa Kaugkütte märgiseMeie kaugküttesüsteem pälvis märgise "Tõhus kaugküte" Fortum Tartu

Lisaks on ettevõte korduvalt võitnud auhinna Kaasaegne Efektiivne Soojusettevõte.

 Viited 

 Välislingid 

 Gren Tartu koduleht
 Nils Niitra. "Fortumi hiigelplaanid Tartu soojatootmises ei kergita hindu" Tartu Postimees, 5. jaanuar 2003
 Martin Pau. "Kaugküte kindlustab positsiooni ning haarab oma võrku eramaju" Tartu Postimees, 6. märts 2012
 Jaan Olmaru. "Fortum ühendab kogu Tartu ühte soojusvõrku" Tartu Postimees, 29. aprill 2015

Kategooria:Eesti energeetikaettevõtted
Kategooria:Tartu ettevõtted